Alege smart. Modelul de primar din Timișoara, care a făcut întreaga Europă invidioasă.
Janos Torok a condus Timişoara în perioada 1876 – 1885. Avocat de profesie, Torok a ajuns primar la vârsta de 33 de ani. Torok a studiat în Budapesta şi în Bratislava. În perioada 1872 – 1876 a fost notar-şef al Timişoarei. 1884 – primul oraş din Europa cu străzile iluminate electric. Ludovic este ghid de turism şi ar vrea un muzeu de istorie.
Când îți mai spui că suntem desculții Europei, să îți aduci aminte că n-am fost întotdeauna cei mai triști de pe continent. Te voi surprinde, dar să știi că am avut un primar pe care îl admira Occidentul.Janos Torok este omul care a făcut ca întreaga Europă să se uite cu invidie spre Timișoara. Se întâmpla pe 12 noiembrie 1884. Atunci, Timişoara a devenit primul oraş de pe continent cu străzi iluminate electric.731 de becuri, pe 60 de kilometri de străzi, s-au apris pentru prima dată. Fără gaz. Şi nu a fost singura realizare a primarului ales în funcție la doar 33 de ani.În cei 9 ani de mandat, Torok a făcut şcoli, poduri metalice peste Bega, reţea de canalizare, bulevarde şi teatre.Petronela Axinte, corespondent Aleph News: "Dacă Torok ar fi astăzi primarul Timişoarei, ţi-aş spune că e cool şi open mind. Tânăr, cu studii în străinătate şi experienţă în administraţie, a îmbrăţisat toate ideile inovatoare ale vremii si le-a pus în practică. Pentru toate astea, Torok este și acum, după aproape 150 de ani, un primar model.“În 2020 nu doar că e aproape imposibil să-i găsești primarului Torok un echivalent. Dar puţine lucruri mai amintesc despre realizările tânărului care a transformat Timișoara într-un oraș modern.Știe asta foarte bine și Ludovic Satmari. E ghid turistic de 16 ani. În fiecare an plimbă sute de străini pe străzile Timişoarei. Ar vrea să le arate turiștilor de ce orașul lui a scris istorie și în Europa, nu doar în România modernă. Să le arate un muzeu, care să păstreze tot ce a avut metropola mai bun. Dar nu are ce.Ludovic Satmari, ghid de turism: "Mulţi dintre turiştii străini aud puţine lucruri despre Timişoara, dar unul dintre ele este că Timişoara a fost primul oraş din Europa continentală cu străzile iluminate electric. Chestia asta ar putea fi întărită într-o sală a muzeului, sau într-o secţie a muzeului, care să fie despre chestia asta“.Timișoara a început să se dezvolte sub stăpânirea ungară a lui Carol Robert de Anjou, în secolul al XIV-lea. A fost, pentru scurt timp, și capitală a regatului ungar.Cetatea a fost apoi cucerită de otomani și pentru aproape două secole a devenit un important bastion militar turcesc.În 1716, istoria Timișoarei ia o puternică întorsătură. Cetatea e cucerită de Imperiul Habsburgic și începe reconstrucția și dezvoltarea orașului drept capitală a Banatului.Janos Torok – primar model.